text: Терен за засаждане на коледни дръвчета очаква старозагорци след празниците | Старозагорски новини
  Новини Местна власт Терен за засаждане на коледни дръвчета очаква старозагорци след празниците
  Теренът, на който ще бъдат засадени празничните дръвчета
  Инициативата за по-зелена Стара Загора ще провежда за 4-та поредна година
  След светлите празнични дни живите дръвчета, които са украсявали домовете на старозагорци, ще имат и тази година отредено специално място за засаждане. Парцелът, който е избран, се намира в южната част на парк "Артилерийски".
  Това съобщи Николай Стоев, началник на звено "Озеленяване и комунални дейности" (ОКД) на Община Стара Загора.
  "На терена ще има предварително направени дупки, които ще улеснят всички желаещи", обясни Стоев. Той напомни, че дръвчетата е хубаво да бъдат засадени непосредствено след празниците, както и обилно полети с вода. Грижата за новия живот на празничните дръвчета ще бъде на ОКД, което ще допринесе за още по-зелена Стара Загора. Мястото също е избрано с цел да бъде подходящо както за иглолистните видове, така и за грижите за тях след това.
  Инициативата на кмета Живко Тодоров се провежда за четвърта поредна година, припомниха от пресцентъра на Общината.